stanford-oval/wikipedia huggingface dataset:
Take on Me
הווידאו קליפ

לשיר הופקו שני וידאו קליפים. ברקע הווידאו קליפ הראשון הושמעה הגרסה הראשונה של השיר משנת 1984, אשר הייתה שונה במעט מן הגרסה המוכרת. וידאו קליפ זה הציג את הלהקה מבצעת את השיר על רקע כחול, כשמדי פעם נראית מתעמלת קרקע המבצעת גלגולים.
הווידאו קליפ השני בוים על ידי סטיב ברון וצולם בבית הקפה "Kim's Café" שבלונדון במהלך שנת 1985. נעשה בו שימוש בטכניקה מיוחדת המכונה "רוטוסקופינג" ומשלבת בין הנפשה ללייב אקשן. בסביבות 3,000 פריימים עובדו מחדש במסגרת טכניקת רוטוסקופינג על מנת שייראו כאילו צוירו בעיפרון – תהליך שארך 16 שבועות.
הנושא המרכזי של הווידאו קליפ השני הוא סיפור פנטזיה רומנטי. הקליפ נפתח עם רצף איורי קומיקס המציג מרוץ אופנועים שגיבורו מגולם על ידי מורטן הארקט (סולן א-הא). הקליפ עובר לצילום רגיל של בית קפה, ובו בחורה (השחקנית באנטי ביילי) המעיינת בחוברת קומיקס שאיורים ממנה הוצגו קודם, בשעה שמלצרית מגישה לה ספל קפה וחשבון. הבחורה ממשיכה לעיין בקומיקס, רואה כי הגיבור ניצח במירוץ, ומבחינה כי דמותו נעה בתוך הריבוע המציג את פתיחת בקבוק השמפניה שלאחר הזכייה, וכי הוא מביט בה. היא הופכת את הדף ונדהמת לגלות שהגיבור ממשיך להביט בה ואף קורץ לה, ורגע לאחר מכן מושטת ידו המצוירת מתוך הקומיקס ומזמינה אותה פנימה. יתר יושבי בית הקפה אינם מבחינים במתרחש.
הבחורה נכנסת לקומיקס והגיבור שר לה ומציג בפניה את עולמו. בשלב זה יש מעבר בין איורים לצילומים רגילים של הבחורה ושל שלושת חברי א-הא המבצעים את השיר.
בינתיים במסעדה, המלצרית חוזרת לשולחן של הבחורה ומגלה שהיא כבר לא נמצאת. המלצרית, אשר סבורה שהבחורה עזבה את בית הקפה בלי לשלם את החשבון, מקמטת בכעס את חוברת הקומיקס וזורקת אותה לפח האשפה.
בחזרה לקומיקס – שני אופנוענים שהפסידו במרוץ תוקפים את הגיבור ומנסים להכותו במפתח צינורות. הארקט חובט בפניו של אחד מהם ונסוג עם הבחורה דרך מסדרונות ומעברים. לאחר שהזוג מגיע למבוי סתום, קורע הארקט חור ב"קיר" המאויר על מנת שהבחורה תוכל לברוח חזרה לעולמה. כעת גם הגיבור מניף מפתח צינורות נגד תוקפיו. הבחורה חוזרת לעולם המציאות ומוצאת את עצמה מוטלת ליד פח האשפה אליו הושלכה חוברת הקומיקס, שעה שבאי בית הקפה והמלצרית מתבוננים בה בפליאה.
הבחורה מוציאה את ספר הקומיקס מהאשפה ורצה עמו לביתה, שם היא מחליקה בידיה את הדפים המקומטים כדי לגלות מה עלה בגורלו של הגיבור, ומגלה איור שלו מוטל דומם על גבו לאחר הקרב עם תוקפיו. עצובה, היא מסיטה את מבטה, ורגע אחר כך הגיבור מתעורר ונראה בחלק אחר של הקומיקס כשהוא מכה על גבולות האזור בו הוא לכוד. הבחורה מסתובבת ורואה את הגיבור (הארקט, לעיתים רגיל ולעיתים מאויר) מכה בגופו על קירות המסדרות המוביל לחדרה ומנסה "להיחלץ מהיותו מאויר". לבסוף, לאחר שהוא נופל ומכה על הרצפה, מצליח הגיבור להפוך לאדם אמיתי ומחייך אל הבחורה, אשר מתחילה לרוץ לכיוונו.
הווידאו קליפ זכה ב-6 קטגוריות שונות בטקס פרסי ה-VMA לשנת 1986.
מבצעים

מורטן הארקט – שירה
מאגנה פיורהולמן – קלידים, שירה
פול ואקטר – גיטרה, שירה
אלן טארניי – הפקה
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 67 |  |
|  עולמי | בילבורד גלובל ללא ארצות הברית | 54 |  |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 1 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 1 |  |
|  ארצות הברית | בילבורד Adult Contemporary | 4 |  |
|  גרמניה | GfK – טופ 100 | 1 |  |
|  הולנד | מצעד 40 הסינגלים ההולנדיים | 1 |  |
|  הממלכה המאוחדת | מצעד הסינגלים הבריטי | 2 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 7 |  |
|  ספרד | PROMUSICAE | 11 |  |
|  צרפת | SNEP | 3 |  |
|  קנדה | קנדה הוט 100 | 2 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 1 |  |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 109 |  |
|  עולמי | בילבורד גלובל ללא ארצות הברית | 97 |  |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 65 |  |
|  עולמי | בילבורד גלובל ללא ארצות הברית | 51 |  |
גרסאות כיסוי בולטות

לאורך השנים הוקלטו גרסאות כיסוי שונות לשיר, כאשר בין המבצעים הבולטים ביותר היו A1, ו-Reel Big Fish.
ב-2008 בוצע לווידאו קליפ קליפ מילולי (הראשון בשיטה זו).
בתחילת 2019 הוציאה להקת ויזר גרסת כיסוי לשיר, שנכללה באלבום "The Teal Album". את הקליפ, שנערך בסגנון שנות ה-80, מובילה הלהקה קלפורניה (אנ'). סולן הלהקה פין וולפהארד, כוכב הסדרה "דברים מוזרים", משחק גרסה צעירה של ריברס קוואומו (אנ'), סולן ויזר.
אזכורים בתרבות הפופולרית

הפופולריות הרבה לה זכה השיר והווידאו קליפ של השיר הובילו לכך שלאורך השנים נעשה שימוש בשיר בסדרות וסרטים שונים וכמו גם לכך שבוצעו פרודיות ויזואליות שונות לשיר.
בשנת 1997 השיר נכלל בפסקול הסרט "מפגש בגרוס פוינט" בכיכובו של ג'ון קיוזאק.
בשנת 2005 השיר נכלל בפרק התשיעי של העונה הרביעית של הסדרה "איש משפחה" – כאשר לואיס מבקשת שכריס ייקח קרטון חלב בעת ביקור בסופרמרקט, יד מונפשת יוצאת מאחת מקופסאות החלב ומושכת את כריס פנימה כאשר ברקע מתנגן השיר "Take on me". כריס פוגש בסולן של א-הא מורטן הארקט ובדומה לווידאו קליפ של השיר, שני גברים רודפים אחר כריס והארקט. כאשר כריס והארקט מתחילים לברוח מהם, כריס נדחף על אחת הקירות, ונדחף חזרה אל העולם האמיתי כאשר הוא מתרסק בסופרמרקט על מספר מגשי ביצים.
בפרק האחרון של תוכנית הטלוויזיה "צ'אק" שהופק ושודר לראשונה בשנת 2012, ג'ף ולסטר מנגנים את השיר "Take on me" על מנת למנוע מפצצה להתפוצץ באולם קונצרטים.
בשנת 2013 הזמר פיטבול הוציא לשווקים את הסינגל "Feel This Moment" בו השתתפה גם הזמרת האמריקנית כריסטינה אגילרה אשר שילב את המלודיה של השיר "Take On Me" שמנוגנת באמצעות סינטיסיזר.
בשנת 2017 השיר נכלל בעונה השלישית של הסדרה האמריקנית "הנותרים".
בשנת 2018 השיר נכלל באחת מהסצנות של הסרט "דדפול 2" בה ווייד ווילסון (דדפול) וארוסתו ונסה נפגשים שוב, כאשר ברקע מתנגנת גרסה אקוסטית של השיר.
בשנת 2018 השיר נכלל בפסקול של משחק הווידאו "Just Cause 4" (אנ') – במיקום מסוים במשחק העולם של המשחק הופך להיראות כאילו הוא מצויר על ידי עיפרון בהשראת הווידאו קליפ של "Take on Me", כאשר ברקע מתנגן השיר.
בשנת 2020 השיר נכלל בפרק החמישי של העונה ה-32 של הסדרה "משפחת סימפסון" בו הומר מפתח רגשות רומנטיים לדמות בשם לילי. הפרק כולל קטע בסגנון רוטוסקופ בהשראת הווידאו קליפ של "Take on Me".
בשנת 2020 השיר נכלל גם במשחק הווידאו "The Last of Us Part II" – אלי מנגנת את השיר על גיטרה בהופעה בסיאטל.
בשנת 2020 השיר נכלל בפסקול של משחק הווידאו "Fuser".
בשנת 2020 השיר לווה את טריילר הסרט "הסנדקית הקסומה".
הערות שוליים

↑  מערכת mako מוזיקה, ‏שנות ה-80: תוצאות מצעד העשור, באתר ‏מאקו‏, 16 באוגוסט 2019
↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
↑  Billboard Global 200, בילבורד, ‏17 באוגוסט 2024
↑  Billboard Global Excl. US, בילבורד, ‏17 באוגוסט 2024
↑  Billboard Global 200, Billboard, ‏2023 (באנגלית אמריקאית)
↑  Billboard Global Excl. U.S., Billboard, ‏2023 (באנגלית אמריקאית)
↑  Year-end Charts 2024 – Billboard Global 200 Songs, בילבורד, ‏2024
↑  Year-end Charts 2024 – Billboard Global Excl. U.S. Songs, בילבורד, ‏2024
↑  עידו קינן, ממשינה ועד עומר אדם: קליפים מילוליים, באתר ynet, 17 ביולי 2011
↑  Weezer's 'Take On Me' Video Features Calpurnia's Finn Wolfhard as Young Rivers Cuomo: Watch, Billboard
| 0 | 1 | 2 |
| --- | --- | --- |
| הקודם: 1985: טום פטי ושוברי הלבבות – "Don't Come Around Here No More" | פרס הווידאו קליפים של MTV לאפקטים הוויזואליים הטובים ביותר   1986: א-הא – "Take On Me"  | הבא: 1987: פיטר גבריאל – "Sledgehammer" |
| --- | --- |
בקרת זהויות :  MusicBrainz work: 3ea9248d-d6dd-3dfa-b498-b9b2444bf3e2 
הסולן מורטן הארקט והשחקנית באנטי ביילי בסצנה מתוך הווידאו קליפ המשלבת בין קטעי אנימציה ללייב-אקשן
א-זובייר בן אל-עוואם

| --- | --- |

 לידה:  594 מכה, ערב הסעודית 
 נהרג:  4 בדצמבר 656 (בגיל 62 בערך) בצרה, עיראק 
 מקום קבורה:  Zubayr Central Shrine and Mosque 
 השקפה דתית:  אסלאם 
 בן או בת זוג:  אסמאא בנת אבי בכר  Atika bint Zayd  אום כולתום בנת עוקבה  בפסקה זו 2 רשומות נוספות שטרם תורגמו 
 
א-זובייר בן אל-עוואם (בערבית: الزبير بن العوام; תעתיק מדויק: אלזביר בן אלעואם; 594 – 656) היה אחד מהצחאבה, אחד מהעשרה שהובטח להם גן עדן, בן דודו של הנביא מוחמד, בן אחיה של ח'דיג'ה, אחד מהמנהיגים הפוליטיים והצבאיים של המוסלמים לאחר פטירתו של מוחמד, ואחד הנופלים בקרב הגמל.
משפחתו

הוא א-זובייר בן אל-עוואם בן ח'ווילד בן אסד בן עבד אל-עוזא בן 'וסי בן כלאב בן מרה בן כעב בן לואי בן ע'אלב בן פהר בן מאלק בן אל-נאדר בן כנאנה בן ח'זימה בן מדרכּה בן אליאס בן מדר בן נזאר ב מעד בן עדנאן.
אביו היה אל-עוואם, אחיה של חדיג'ה אשתו של מוחמד נביא האסלאם.
אמו הייתה צפייה בנת עבד אל-מטלב בן האשם בן עבד מנאף בן קסי בן כּלאב בן מרה בן כּעב בן לואי בן ע'אלב בן פהר בן מאלק בן אל-נדר בן כּנאנה בן ח'זימה בן מדרכּה בן אליאס בן מדר בן נזאר בן מעד בן עדנאן. היא הייתה דודתו של מוחמד.
משפחתו > נשותיו וילדיו

א-זובייר נישא שמונה פעמים והביא לעולם עשרים ילדים, כמפורט להלן:
אסמאא בנת אבי בכר, ממנה נולדו לו שמונה ילדים, בהם עבדאללה אבן א-זובייר שהיה לח'ליף בחצי האי ערב.
אום כלת'ום בנת עוקבה, ממנה נולדה לו בת אחת בשם זיינב.
אל-חלאל בנת קייס, ממנה נולדה לו בת אחת בשם חדיג'ה.
אמה בנת ח'אלד בן סעיד, ממנה נולדו לו חמישה ילדים.
אל-רבאב בנת אניף, ממנה נולדו לו שלושה ילדים.
אום ג'עפר זיינב בנת מרת'אד, ממנה נולדו לו שני ילדים.
עאתכּה בנת זיד.
תמאדר בנת אלאסבג.
מותו

בשלב מסוים בזמן קרב הגמל, החליט א-זובייר שאינו מעוניין להמשיך להילחם. הוא אמר שעלי בן אבי טאלב שכנע אותו להפסיק להילחם מפני שהם בני דודים. א-זובייר עזב את שדה הקרב, ואדם בשם עמר בן ג'רמוז (אנ') החליט לעקוב אחריו. הם הגיעו לשדה בקרבת מקום, ולאחר שהם שוחחו מעט הם החליטו להתפלל, מפני שהיה זה זמנה של אחת התפילות היומיות. כשא-זובייר סגד על האדמה כחלק מהתפילה, עמר בן ג'רמוז דקר אותו בצווארו ורצח אותו.
לאחר שהוא רצח אותו, הוא ערף את ראשו, והלך להציג אותו לעלי בן אבו טאלב. כשעלי ראה את ראשו הערוף של בן דודו, הוא זעם והצטער נורא. לאור תגובתו של עלי, החליט עמר להתאבד, אז הוא שלף את חרבו, ונעץ אותה בעצמו.
ראו גם

א-תאבעון
הערות שוליים

↑  Ashara Mubashara
↑  Ludwig W. Adamec, Historical dictionary of Islam, Third edition, Lanham, Maryland, 2017, ISBN 978-1-4422-7723-6
↑  Al-Zubayr ibn Al-Awam, Wajibad, ‏2014-09-05 (באנגלית)
↑  Zubayr_ibn_al-Awam
| --- | --- |
בקרת זהויות :  NLI: 987007257076205171  GND: 1216141339  ISNI: 0000 0000 4746 5164  LCCN: nr90003072  TDVİA: zubeyr-b-avvam  VIAF: 96960699   WorldCat (עם VIAF): 96960699
אבו אוסאמה אל-מסרי

| --- | --- |
אין תמונה חופשית
 לידה:  1973 אל עריש, מצרים 
 פטירה:  יוני 2018 (בגיל 45 בערך) 
 שם לידה:  محمد أحمد علي العيسوي 
 מדינה:  מצרים 
 השכלה:  אל-אזהר 
 תקופת הפעילות:  2013–2018 (כ־5 שנים) 
 תפקיד:  אמיר 
 השקפה דתית:  אסלאם 
 
אַבּוּ אֻסַאמַה אלְ-מַסְרִי (בערבית: أبو أسامة المصري) הוא כינויו של טרוריסט, שהיה בעבר מנהיג ארגון הטרור האסלאמי מחוז סיני של המדינה האסלאמית, סניף המדינה האסלאמית בחצי האי סיני, הנקרא גם "אנצאר בית אל-מקדס".
אל-מסרי הגיע לסיני ממצרים, ולמד בעבר באוניברסיטת אל-אזהר בקהיר.
בנובמבר 2015 הודיע אבו אוסאמה אל-מסרי כי ארגונו אחראי להפלת המטוס הרוסי שהתרסק בצפון סיני ב-31 באוקטובר 2015. ההתרסקות גבתה את חייהם של כל 224 הנוסעים ואנשי הצוות.
ארגון המדינה האסלאמית הודיע כי אל-מסרי נהרג ביוני 2018 במהלך התקפה אווירית על מעוזי הארגון.
הערות שוליים

↑  Province of Sinai video claims former police and military personnel among its ranks, confirms death of Islamic State Sinai leader, Mada Masr (באנגלית אמריקאית)
ערך זה הוא קצרמרבנושא אישים ובנושא טרור. אתם מוזמנים לתרום לוויקיפדיה ו.
יחיא בדר א-דין אל-חות'י

יחיא בדר א-דין אל-חות'י (בערבית: يحيى بدر الدين الحوثي, יליד 1961) הוא המנהיג הפוליטי של החות'ים, מורדים זיידים שנלחמים נגד ממשלת תימן, ונגד ישראל. הוא אחיו של עבד אל-מאלכ המנהיג הרוחני של החות'ים, ושל מנהיג החות'ים המנוח חוסיין בדר א-דין.
אל-חות'י חתם מכתב לממשלת תימן עם עבדאללה אל-רוזמי, המנהיג הצבאי של המורדים, במאי 2005, ובו הציע לסיים את ההתקוממות אם הממשלה תשלח שליחים או תסיים את המערכה הצבאית נגד המורדים. "אבל אם העוול ימשיך עם הרג, השמדה וכליאה... אז הצרה לא תיפתר, אלא תסתבך והפער יגדל עוד יותר". הוא היה חבר בפרלמנט התימני אך ברח לגרמניה לאחר שממשלת תימן הסירה את חסינותו הפרלמנטרית כדי לשפוט אותו על מעורבותו במרד החות'ים, והוא נשפט שלא בפניוונידון ב-5 בפברואר 2010 ל-15 שנות מאסר. הוא נשאר בגרמניה עד שחזר לתימן ב-2013.
כשהמועצה העליונה לניהול ותיאום עניינים הומניטריים (SCMCHA) הציעה מס של 2 אחוזים על סיוע הומניטרי, אל-חות'י התבטא נגד יו"ר SCMHCA אחמד חמיד, כינה אותו ואת הארגון "בלתי לגיטימיים" ומתח ביקורת על אופן הטיפול הבינלאומי.
הערות שוליים

↑  "Clashes in southern Yemen; rebels leader's brother killed". Globe and Mail. Associated Press. 9 באוגוסט 2019. נבדק ב-14 במאי 2020. {{cite news}}:  (עזרה)
↑  "Brother of Houthis' top leader believed dead after air strike". The National (Abu Dhabi). 1 בספטמבר 2018. נבדק ב-14 במאי 2020. {{cite news}}:  (עזרה)
↑  Rebellion continues (אורכב 19.06.2007 בארכיון Wayback Machine) Al-Ahram Weekly
↑  "Photo from Reuters Pictures". אורכב מ-המקור ב-4 במרץ 2012. נבדק ב-2009-11-24. {{cite web}}:  (עזרה)
↑  "Yemen convicts brother of Houthi rebel leader". Reuters. 6 בפברואר 2010. נבדק ב-2021-08-11. {{cite news}}:  (עזרה)
↑  "Yahia Badreddin Leading Yemeni Houthi Coup from Germany's Berlin". נבדק ב-2023-01-30.
↑  "Row over humanitarian aid cracks open divisions in Yemen's Houthis". Middle East Eye (באנגלית). נבדק ב-2020-02-25.
אמתלאי בת כרנבו

| --- | --- |
 אב:  כרנבו 
 בן זוג:  תרח
 צאצאים:  אברהם 
 
אמתלאי בת כרנבו היא, לפי האגדה, אשתו של תרח ואמו של אברהם. שמה אינו מוזכר בתנ"ך. מספר אגדות נכרכו בה.
המקור

הגמרא מונה את שמות אמותיהן של אברהם, דוד המלך, שמשון ונשים אחרות אשר אינן מוזכרות במקרא. בין השמות מזכירה הגמרא את שם אמו של אברהם - אמתלאי בת כרנבו.
הגמרא מבארת שהיא נדרשת לפרט את שמותיהן על מנת להוכיח את דייקנות המסורת ומכאן לאמונה בתורה שבעל פה.
הרשב"ם מוסיף עוד טעם, לדבריו ”לפי שאמותן של יצחק ויעקב הוזכרו, צריכין אנו לידע שם אם אברהם...”.
| 0 | 1 | 2 |
| --- | --- | --- |
| ” | כיון שנגמל איתן זה התחיל לשוטט בדעתו.. ולא יהיה לו מנהיג... אלא מושקע באור כשדים בין עובדי כוכבים הטפשים ואביו ואמו וכל העם עובדי כוכבים | “ |

|  – משנה תורה לרמב"ם, הלכות עבודה זרה וחוקות הגויים, פרק א', הלכה ג' |  – משנה תורה לרמב"ם, הלכות עבודה זרה וחוקות הגויים, פרק א', הלכה ג' |  |
הרב דוד שטיינברג רואה קשר בין השם אמתלאי לבין האלה יוונית אמלתיאה (אנ'), האומנת של זאוס. השם אמלתיאה מופיע גם בתרגום השבעים כתרגום לשמה של בת איוב קרן הפוך בצורה של "קרן אמלתיאה" (ייתכן ש'כרנבו' הוא שיבוש של 'קרן'). לפי דבריו, המסורה התלמודית מזהה את אמו של אברהם עם בתו של איוב.
בניה

בגמרא הוזכר שאמתלאי היא אמו של אברהם, אך לא הוזכר אם היא אמם של הרן או נחור. בספר בראשית, פרק כ', פסוק י"ב אברהם אומר על שרה: "וגם אמנה אחותי בת אבי היא אך לא בת אימי ותהי לי לאישה". מכאן משתמע שהרן הוא אחיו אך מאם אחרת.
באגדה היהודית > אגדת מעשה אברהם

על אף ששמה לא הוזכר בתנ"ך, במדרשי האגדה מסופר שאמתלאי הרתה עם אברהם בזמן שנודע לנמרוד שבקרוב ייוולד ילד שיקום נגדו ויצליח. לאחר התייעצות עם יועציו, הורה נמרוד להקים מתחם מיוחד בו ישהו כל הנשים ההרות עד לאחר הלידה. נמרוד גם הורה למיילדות להרוג את כל התינוקות הזכרים שנולדו במקומות אלו. בשיטה זו נרצחו כשבעים אלף ילדים.
כאשר הייתה אמתלאי בחודש השלישי להריונה, תרח בעלה הבחין שהיא חיוורת ובהיריון מתקדם. אמתלאי לא רצתה ללכת למתחם שהקים נמרוד, ולכך אמרה לתרח שהיא רק חולה אך לא בהיריון.
תרח ניסה לבדוק את בטנה, אך באופן ניסי לא חש בכלום. הנס גדל עוד יותר כאשר בטנה לא גדלה במהלך ששת החודשים האחרונים להריונה, ואיש לא ידע שהיא בהיריון. כשהגיע זמן לידתה, אמתלאי יצאה מהעיר ושוטטה במדבר. במדבר היא מצאה מערה שבה ילדה בן וקראה לו אברם. היא נטשה את הילד במערה, והמלאך גבריאל הציל את הילד.
באגדה היהודית > אגדת ספר הישר

בספר הישר (המאה ה-17) מובאת אגדה שונה, לפיה נמרוד חזה בכוכבים שנולד לתרח בן והוא יגדל וייפרה ויירבה ויירש את כל הארץ. נמרוד דורש מתרח את בנו, תרח מנסה לבטל את הגזירה אך אינו מצליח, והוא מבקש לדחות את הגזירה בשלושה ימים. לאחר שלושה ימים מביא תרח לנמרוד בן של אחד משפחותיו והוא הורגו, תרח לוקח את אברם אמו ומניקתו ומחביאם במערה למשך עשרה חודשים.
באחת ההרחבות של השיר כאשר המלך נמרוד אשר נכתב בסביבות גירוש ספרד הוטמעה אגדה לפיה פניה של אמתלאי האירו בהריונה, תרח שאל אותה למה פניה מאירות והיא ענתה שהיא מרגישה שיש לה קדוש בבטן.
בתורת הקבלה

מוטיב נפוץ בקבלת האר"י הוא ירידתם של "הנשמות הקדושות" דרך הקליפות, כלומר מכיוון שהנשמה היורדת לעולם היא נשמה גדולה הכוחות הרעים מורידים אותה לעולם בצורה גרועה, כך למשל שלמה המלך הגיע ממעשה דוד ובת שבע וכדומה.
אף אצל אברהם נאמרו דברים כאלו, ולפי האר"י תרח אילץ את אמתלאי לשכב איתו כשהיא נדה, לדבריו אמתלאי התגלגלה בדינה, בתו של יעקב, ומכיוון שהייתה נדה נענשה להיאנס על ידי שכם, בנוסף הבועל נדה מקבל את טומאתה ועל כן שכם תיקן את נשמתה.
לפי מקובלים אחרים נתקנה במיתת חנה ושבעת בניה.
כסגולה

הראב"ד השני כתב בביאורו למסכת בבא בתרא, שאמירת שם אמתלאי בת כרנבו שבע-עשרה פעמים מועילה למציאת חן בעיני השלטון. רבי יצחק למפרונטי כתב שמצא כן בספר ישן נושן אבל שיש להגיד כן שלוש פעמים ולא שבע עשרה. מספר אחרונים הביאו אף הם את סגולה זו. רבי הלל מקולומיא כתב קמיע עם שם זה לשמירה על בית. הרב יעקב אריה מראדזמין השתמש בשם זה לעצירת מגפה.
שמות נוספים לאם אברהם

שמות נוספים ניתנו לאם אברהם:
ספר היובלים (פרק י"א) קורא לאמו של אברהם עדנה בת ארם.
בפרקי דרבי אליעזר היא נקראת עתידיי או עתריי.
הערות שוליים

↑  מאיר וולנברג, מי הייתה אמו של אברהם אבינו?
↑  תלמוד בבלי, מסכת בבא בתרא, דף צ"א, עמוד א'
↑  כך בביאור רבי גרשום מאור הגולה, וראו גם בביאור רבי יוסף מיגאש
↑  דוד שטיינברג, Heretics, Mystics and Abraham’s Mother, thetorah.com, ‏2013
↑  מעשה אברהם אבינו ע"ה ממה שאירע לו עם נמרוד באתר ספריא, מובא גם בתוך: רבי אליהו הכהן האתמרי, שבט מוסר, פרק נב
↑  קוואנדו אל ריי נמרוד באתר שירי עם יהודיים
↑  רבי חיים ויטאל, שער הפסוקים איוב א
↑  רמ"ע מפאנו, גלגולי נשמות, אות יח
↑  נדפס כספר נפרד ובתוך קובץ שיטות קמאי בבא בתרא חלק ג
↑  ”אני הכותב ראיתי בספרי המרכבה דאית בהו קבלה, וכך מצאתי, לחן לפי השלטון, אמור י"ז פעמים אמתלאי בת כרנבו”
↑  פחד יצחק, ערך אברהם
↑  רבי משה זכותא, שורשי השמות, ערך אמתלאי
↑  שו"ת בית הלל, סימן לב
↑  הרב שלמה אלגאזי בראש ספרו תולדות אדם העתיק עדנה בת אברנהו, יש גורסים בת אברם, ואברם נקרא על שם סבו זה
↑  פרק כו מובא בתוספות השלם פרשת לך לך, יב כו ובפירוש הרוקח תחילת פרשת לך לך.
בפרקי רבי אליעזר המצוי הגרסה היא אמתלאי, בפרקי דרבי אליעזר דפוס ראשון כלל אינה מופיעה
תרח, בעלה של אמתלאי. איור מאת גיום רואייה.
קמיע הנושא את שם אמתלאי מאת רבי הלל ליכטנשטיין
ידידיה בלחסן

| --- | --- |

 לידה:  6 בינואר 1986 (בן 39) תלמי אליהו
 מוקד פעילות:  ישראל
 תקופת הפעילות:  מ-2012
 עיסוק:  מלחין, משורר, מוזיקאי, יוצר
 סוגה:  אינדי
 סוג קול:  בס
 שפה מועדפת:  עברית
 כלי נגינה:  גיטרה, פסנתר
 חברת תקליטים:  התו השמיני, הליקון, קמע
 שיתופי פעולה בולטים:  גבריאל בלחסן
ידידיה בלחסן (נולד ב־6 בינואר 1986) הוא זמר-יוצר, מלחין, משורר ומוזיקאי ישראלי.
ביוגרפיה

בלחסן נולד ב-6 בינואר 1986 בתלמי אליהו למאיר ולמוניק בלחסן. יש לו 11 אחים ואחיות. אחיו היה הזמר-יוצר והמוזיקאי גבריאל בלחסן, איתו גם שיתף פעולה באלבומו "מדרגות". אח נוסף שלו הוא הסופר עמנואל בלחסן. בלחסן למד בבתי ספר דתיים. בגיל 16 עזב את לימודיו בישיבה בעיר נתיבות והחל לממן את עצמו. הוא סובל מהפרעה דו-קוטבית. בת דודתו היא הזמרת יוצרת נועה בלחסן.
קריירה

את הקריירה שלו החל בלחסן בשנת 2012 כשהוציא עם אחיו גבריאל בלחסן את האלבום "מדרגות", שזכה לשבחי הביקורת.
בשנת 2014 הוציא את האלבום "חייך עכשיו" לזכר אחיו. באלבום שירים שנכתבו על ידי גבריאל וידידיה, והוא יצא בלייבל התו השמיני. אחד השירים, "ידידיה", נכתב על ידי גבריאל אחיו כמעין מכתב פרידה לפני מותו.
בשנת 2016 הוציא בלחסן את אלבום סולו הבכורה "קודש וחול" עם ההרכב שהקים, "בלחסן והדיסוננס". באלבום, שבו עשרה שירים, בלחסן מתמודד עם מותו של אחיו. את ההפקה המוזיקלית עשה שלום גד. שירי האלבום הושמעו בתחנות רדיו רבות.
במאי 2017 הוציא בלחסן את האלבום "אין קול ואין עונה". את ההפקה המוזיקלית והעיבודים עשה בעצמו. שנה לאחר מכן הוציא את האלבום "עיניים מביטות בי", העוסק בהתמודדות שלו עם מחלת המאניה דיפרסיה. באלבום עשרה שירים, והוא יצא תחת הלייבל "קמע".
בשנת 2018 הופיע בפסטיבל אינדינגב בבמה המרכזית.
בינואר 2019 יצא אלבומו החמישי, "בוא", שהוקלט בלייב. באלבום אחד עשר שירים, והוא יצא תחת הלייבל קמע. באוגוסט אותה שנה יצא המיני-אלבום "ימים", ובו שירים שנגנזו מתקופות שונות בחייו. האלבום נוגע במחלתו, באשפוזים, בדת, ובמותו של אחיו.
בשנת 2020 יצא אלבומו השביעי, "פיסות חיים". באלבום, שיצא תחת הלייבל "קמע", שמונה שירים. השיר "כוכב נופל" הושמע בתחנות רדיו רבות. באוגוסט אותה שנה יצא אלבומו השמיני "4321" גם הוא תחת הלייבל "קמע". באלבום שבו שמונה שירים מתמודד בלחסן עם נושאים שונים ומגוונים כדת, אהבה ונפש.
ביולי 2022 יצא אלבומו התשיעי, "אתה לא קיים", ובו נוגע בלחסן בנושאים שונים, ובהם אלוהות, שאלות פילוסופיות, ומחלת הנפש עמה הוא מתמודד.
במרץ 2023 יצא אלבומו העשירי "Bepolar".
חיים אישיים

בלחסן מתגורר בתלמי אליהו.
דיסקוגרפיה

2012 מדרגות בשיתוף עם גבריאל בלחסן
2014 חייך עכשיו בשיתוף עם גבריאל בלחסן
2016 אין קול ואין עונה
2018 עיניים מביטות בי
2019 בוא
2019 ימים - מיני אלבום
2020 פיסות חיים
2020 4321
2022 אתה לא קיים
2023 Bipolar
2023 חסד
2023 בן תערובת
2024 שמש נצחית בלב שלם
2025 גן עדן
הערות שוליים

1 2  עמיחי חסון, גם כשעיניי סגורות: על החדש של גבריאל בלחסן, באתר הארץ, 26 ביוני 2014
↑  עינב שיף, "אחרי המוות של גבריאל, התנקיתי מהאלוהות", באתר ynet, 10 במרץ 2017
↑  יואב קרן, "גבריאל אהב את החיים. הוא היה בן אדם חזק פי אלף מאיתנו", באתר ynet, 25 באוגוסט 2022
↑  מערכת mako מוזיקה, ‏"קודש וחול": אלבום חדש לבלחסן והדיסוננס, באתר ‏מאקו‏, 18 בדצמבר 2016
↑   לא לשכוח - ידידיה בלחסן, אינדינגב 2018, סרטון בערוץ "alinapash", באתר יוטיוב (אורך: 03:38)
↑  אינדינגב חוזר לשורשים: פחות מיינסטרים, יותר אינדי, באתר "Time Out ישראל", 12 בספטמבר 2018
↑  KZradio רדיו הקצה - בית חדש - כוכב נופל, באתר KZradio רדיו הקצה, ‏5 בינואר 2020
| --- | --- |
בקרת זהויות :  NLI: 987007518824005171  VIAF: 315203253   WorldCat (עם VIAF): 315203253
א-תוחיד ואל-ג'יהאד פי אכנאף בית אלמקדס

| --- | --- |
דגל א-תוחיד ואל-ג'יהאד פי אכנאף בית אלמקדס
 תקופת הפעילות:  6 בנובמבר 2008 – הווה (16 שנים)
 אידאולוגיה:  אסלאמיזם סלפי
 אזורי פעילות:  רצועת עזה
 מדינה:  מדינה פלסטינית 
 בעלי ברית:  אל-קאעדה אל-קאעדה
 מתנגדים:  חמאס חמאס ישראל ישראל
 קרבות:  מתקפת הטרור במפגש הגבולות ישראל-מצרים-רצועת עזה
 
א-תוחיד ואל-ג'יהאד פי אכנאף בית אלמקדס (בערבית: جحافل التوحيد والجهاد في فلسطين) הוא ארגון טרור ג'יהאדיסטי אסלאמיסטי פלסטיני סלפי שבסיסו ברצועת עזה. הארגון משייך עצמו לאידאולוגיה של אל-קאעידה.
היסטוריה

הארגון הוקם בינואר 2008 על ידי הישאם אל-סעדני.
ההודעה על הקמת הארגון התפרסמה ב-6 בנובמבר 2008 במנשר המצהיר על נאמנות לאל-קאעידה, לאחר שלטענתם קיבלו מקימי הארגון מסר מאוסמה בין לאדן ואיימן א-זוואהירי. הארגון אחראי לניסיונות שיגור רקטות לשטחי אוכלוסייה אזרחית בישראל.
במרץ 2011 עצר חמאס את מנהיג הארגון הישאם אל-סעדני. המעצר סייע לצבא האסלאם, ארגון סלפי עזתי נוסף, להתבסס כארגון העל הסלפי ברצועה.
באפריל 2011 התפרסם הארגון כאשר פעיליו חטפו ורצחו ברצועת עזה את ויטוריו אריגוני, פעיל פוליטי איטלקי פרו-פלסטיני, כדי ללחוץ על חמאס לשחרר מהכלא את מנהיגם אל-סעדני.
באוגוסט 2012 שחרר חמאס את אל-מקדסי, על מנת שיהווה תחליף לצבא האסלאם, שהתחזק בעקבות מעצרו. לאחר שחרורו הקים אל-מקדסי את מועצת השורא של לוחמי הג'יהאד בסביבות ירושלים כמסגרת-על שכללה את הארגון לצד הארגון אנסאר א-סונה, ארגון סלפי נוסף.
באוגוסט 2012, לאחר שחרור אבו וליד אל-מקדסי מכלא חמאס, הרג צה"ל שני טרוריסטים מהארגון ברצועת עזה, בעקבות מידע שתכננו פיגוע טרור בחצי האי סיני. זמן מה לאחר מכן, ביצעו פעילי הארגון מתקפת טרור משולבת, שבמהלכה הרגו כ-15 חיילים ושוטרים מצרים בקרבת הגבול עם ישראל, השתלטו על עמדת המשטרה המצרית באזור מעבר כרם שלום, ולקחו עמם שני כלי רכב צבאיים משוריינים בניסיון לחדור לישראל. אחד המשוריינים, שהיה כנראה ממולכד, התפוצץ במעבר הגבול, והשני הצליח לחדור לישראל תוך חילופי אש עם כוח צה"ל, והושמד על ידי טיל ששוגר ממסוק קרב וירי טנקים.
ראו גם

מועצת השורא של לוחמי הג'יהאד בסביבות ירושלים
הערות שוליים

↑  חצי האי סיני כזירה פעילה של טרור אסלאמי, באתר מרכז המידע למודיעין ולטרור, 13 באוגוסט 2012
1 2  ניר יהב‏, חמאס שחרר מנהיג סלפי "שהיה מעורב בירי לישראל", באתר וואלה, 10 בדצמבר 2012
1 2  ממשלת הנייה במלכוד, באתר "IsraelDefense‏", 13 באוגוסט 2012
↑  משמעות הריגתו של השאם סעדיני, מבכירי הפעילים של הג’האד העולמי ברצועת עזה, שמצא את מותו בסיכול ממוקד של צה”ל, באתר מרכז המידע למודיעין ולטרור, 18 באוקטובר 2012
↑  לילך שובל וגדי גולן, פיגוע המשוריינים, ישראל היום, 6 באוגוסט 2012
ערך זה הוא קצרמרבנושא אסלאם ובנושא טרור. אתם מוזמנים לתרום לוויקיפדיה ו.